
דבורה ברָגמן 


שירה עברית בליוורנו 
במאה השבע עשרה 


ליוורנו מרכזיצירה וצומת שירה 


שירה ודרמה עברית באיטליה נסקרו לעתים בזיקה לעיר שבה נוצרו. כך נבדק 
הנושא בריווא די טרנטו בידי שלמה אומברטו נכון, בפירנצה בידי משה דוד 
קאסוטו ובמנטובה בידי חיים שירמן.' אנסה לסקור כאן את היצירה מליוורנו 
במאה השבע עשרה. 

ליוורנו העברית במאה השבע עשרה זכתה למחקר היסטורי, מוסדי, כלכלי 
וגם תרבותי, אבל השירה העברית נדונה בו רק מעט.? במצב זה נוצרת תחושה 
שלא התקיימה אז בעיר שירה עברית של ממש. לכאורה טבעית היא דלות 
של שירה עברית בקהילה זו, שהייתה אז צעירה לימים, ושרוב חבריה היו 
אנוסים ובני אנוסים שזה מקרוב באו, וששפתם זרה, ספרדית או פורטוגלית; 
מה גם שהעיר כולה הייתה חדשה יחסית, ללא מסורת ותשתית שעשויה הייתה 
לאתגר יצירה חדשה. אבל בדיקת הדברים לאשורם מראה כי למרות הכול 
הייתה קהילת ליוורנו דאז מרכז תוסס וצומת דרכים של שירה עברית שנכתבה 
בעיר או נשלחה אליה וממנה, ואשר עם מחבריה נמנו טובי המשוררים בני 
הזמן. שירה זו מילאה תפקיד בחיי המשפחה, החברה והאומה, עיצבה במידה 
לא מבוטלת את קלסתרה התרבותי של הקהילה, ואף קלטה חידושים פואטיים 
חשובים. 


1 בנימין מן הענוים, עמ' טו-כב; קאסוטו, עמ' 273-265; סומו, 
עמ' 6-1; סימונסון, ב, עמ' 450-438. 

2 ראו למשל: טואף, היהודים בליוורנו; טואף, לתולדות העדה, 
עמ' 255-254 ; קסנדרו. קפלן הזכיר חוג משוררים בליוורנו 
אך לא פירט. ראו: קפלן, נוסח אנגלי, עמ' 289. כוונתו כנראה 
לבעילות ספרותית של האקדמיה של 'הצמאים', שאדון בה 
להלן. 


פעמים 149(תשע"ז), עמ' 96-73 3 


מצד הזיקה לעיר עומדים בראש המשוררים עמנואל פראנשיס," שנולד בה, 
בילה בה פרקי זמן ארוכים ונפטר בה, ואחיו הבכיר יעקב, שנולד במנטובה, 
עבר בילדותו לליוורנו עם המשפחה, ולאחר שיצא ממנה נשאר בקשר הדוק 
עם בני הקהילה ובעיקר עם עמנואל אחיו. קשר זה התקיים לעתים קרובות 
בחליפת שירים או באיגרות שצורפו אליהן שירים." כידוע משוררים אלו הם 
מן המפורסמים ביותר בשירה העברית באיטליה במאה השבע עשרה, לצד שני 
הגדולים יהודה אריה מודינה ומשה זכות. הם כתבו עשרות שירים עבריים, 
ועמנואל חיבר גם ספר פואטיקה חשוב 'מתק שפתיים', דיאלוגים דרמטיים 
וחיבורים בפרוזה. 5 

משורר ידוע נוסף שפעל בליוורנו הוא יוסף פנסו דילה ויגה, יליד ספרד, 
שחי בעיר למן שנת 1665 ועד ראשית שנות השמונים של המאה, ושמילא 
כמה תפקידים בהנהגת הקהילה.* יצירתו הספרותית הפורה והזוכה להערכה 
במחקר, נכתבה ברובה בספרדית, וכוללת שתי יצירות בעברית: מחזה המוסר 
האלגורי 'אסירי התקווה' וחיבור בשם 'משלי חיות';' המחזה הוא משנת 1667 - 
והמחבר היה אז בן שבע עשרה בלבד - והאוסף 'משלי חיות' הוא משנת 5.1670 
שני החיבורים נכתבו אפוא בליוורנו, ונראה שמיום שיצא משם והשתקע 
באמסטרדם לא כתב עוד יוסף פנסו בעברית. אולי מלמד הדבר שקהילת 
ליוורנו הייתה מעורה בתרבות הספרדית פחות משהייתה קהילת אמסטרדם, 
ומוכנה יותר ממנה לקבל את העברית כשפת שיח תרבותי." 'אסירי התקווה' 


3 ראו עליו בקשר לליוורנו: טואף, היהודים בליוורנו, עמ' 356. 

4 ראו למשל: שירמן, מבחר, עמ' רעו-רפה; פראנשיס, שירים; 
פראנשיס, דיואן; ברגמן, צרור זהובים, עמ' 362-305, 412-382. 

5 ראו: פראנשיס, מתק שבתיים; פראנשיע, דיואן; פראנשיס, 
צבי מודח. 

6 ראולמשל:נידר, עמ' 156, 178. קפלן טען שהיה החשוב ביותר 
בחוג המשוררים בליוורנו. ראו: קפלן, נוסח אנגלי, עמ' 289. 

7 על פנסו, כולל הפניות ביבליוגרפיות רבות, ראו: שירמן, 
הדרמה, עמ' 137-132; ולאחרונה, בעיקר על יצירתו 
בספרדית: נידר (נידר כינתה בטעות את 'אסירי התקווה' - 
'ססו!טוט גוחוחגּום חט', ראו: שם, עמ' 178). אני מודה לד"ר 
עידן פרז מן המחלקה לתצלומי כתבי-יד בספרייה הלאומית 
בירושלים, שהעיר את תשומת לבי למאמר זה. על פנסו בקשר 
לליוורנו ראו: טואף, היהודים בליוורנו, עמ' 361. 

8 על פי נידר, עמ' 178; שירמן, הדרמה, עמ' 134, הערה 12. 

9 מעניין ששני הקוראים את המאמר מטעם המערכת נחלקו 
בדעותיהם באופן קיצוני בעניין זה. האחד קיבל בהתלהבות 
את השערתי (המוצעת כאן בזהירות), והשני פסל אותה מכול 
וכול. אם פתחתי בזה ויכוח אקדמי, מה טוב. 

נדפס בשתי מהדורות. הראשונה יצאה לאור באמסטרדם בשנת 1673, עוד בחיי 
המחבר, דבר שלא זכו לו גדולי המשוררים באיטליה. והשנייה נדפסה בליוורנו 
בשנת 1770 - נראה שהמחזה עדיין עורר עניין. 

אילו נקשרו בליוורנו רק שלושת הגדולים הללו, דיינו. אך נוספו עליהם 
אחרים, שבילו בעיר במרוצת המאה פרק ארוך או קצר מחייהם, וששלחו ידיהם 
במלאכת השיר: אליהו ריקנאטי, שלמה בן יהודה אזובי, יעקב ששפורטש, 
יצחק נהר וכן אברהם לוי צַמח. על שהייתו של זה האחרון בליוורנו אין לי 
עדות מפורשת, אבל מעורבותו בנעשה בקהילה, שתוזכר להלן, מעוררת את 
ההשערה שבילה שם לפחות פרק זמן כלשהו, מה גם שרבים מבני משפחתו 
השתייכו לקהילה."' דניאל לוי (מיגואל) דה בריוס, משורר מפורסם, שהיה 
מעורב גם הוא בפעילות התרבותית של הקהילה, כתב את יצירתו השופעת 
בספרדית, אבל קרא עברית וגם כתב ותרגם שירים עבריים, מהם המשובצים 
במחזותיו ובשאר יצירותיו.'" 

יש להניח שפעלו בליוורנו משוררים נוספים על הנזכרים כאן, אך גם לפי 
רשימה זו מספר המשוררים בליוורנו לא היה מבוטל למשל בהשוואה למשוררים 
בקהילות הספרדיות הוותיקות יותר בהולנד ובראשן אמסטרדם, שלהשערת 
שירמן מספרם בכולן יחד במאה השבע עשרה הגיע לכשני תריסרים.?' וכמובן 
ההערכה באשר למספר המשוררים ולהיקף יצירתם צפויה להשתנות לטובה 
לכשייחקרו כל הכתובים הגנוזים עדיין בכתבי יד. 

כאמור רוב המשוררים שהזכרתי לא בילו את כל ימיהם בליוורנו. אליהו 
ריקנאטי חי דרך קבע בפלך רומאניה; יעקב פראנשיס התגורר במנטובה 
ובפירנצה; יוסף פנסו, יצחק נהר ודניאל דה בריוס חיו רוב הזמן באמסטרדם; 


0 רות הזכיר בין חכמי ליוורנו את אברהם צמח אבואב. ראו: 
רות, עמ' 15. סונטים של משוררים אלו וכן סקירה ביוגרפית 
והפניות למקורות ביוגרפיים ראו: ברגמן, צרור זהובים, עמ' 
4 נו(ריקנאטי), 232-230 (אזובי), 242 (זכות), 374-372 
(נהר), 412-382 (עמנואל פראנשיס), 454-451 (פנסו), 493- 
4 (צמח); וכן: ברגמן, שירי זהב כפולים (ששפורטש ודה 
בריוס), ושם תרגום עברי משותף שלי ושל אן ברנר לסונטים 
אלו של דה בריוס על מות אשתו, וראו עליהם להלן, הערה 
6. 

וו על דה בריוס כתבו הרבה. ראו למשל: לזר בתוך: דה בריוס, 
היצירות, עמ' 138, 177; פוקס בתוך: פרנקו-מנדס, עמ' 
7 18, 33; ובקשר לליוורנו ראו: נידר, עמ' 156, 159, 160, 
2, 171-163, 173, 178, 195; דה בריוס, היצירות, הקדמה 
וביבליוגרפיה, עמ' או-וואאא. 

2 שירמן, הדרמה, עמ' 134. 

אפילו עמנואל פראנשיס בילה כמה שנים במנטובה, בפירנצה ועוד, ואף 
שהה זמן מה באלג'יר; ואברהם לוי צמח חי דרך קבע בוורונה ובוונציה. שני 
הנותרים ברשימה היו נודרים ממש. שלמה אזובי, שנולד בבולגריה, עבר 
מתורכיה לצרפת, ומשם לאיטליה, ובאיטליה נדד מטורינו לקוניאו ומקוניאו 
לליוורנו, ובה ישב משנת 1637 עד 1647. יעקב ששפורטש עבר מצפון אפריקה 
(אוראן, תלמסאן, פאס, סאלה) לאמסטרדם, ללונדון, להמבורג, לליוורנו ושוב 
לאמסטרדם. שלמה אזובי נתן ביטוי מבלי משים לנדודי המשורר ולארעיות 
מגוריו, בחתימת השיר שהקדיש לתזאורוס העברי-ארמי של תלמידו ז'אן 
פלנטוויט דה לה פאוזה (240₪56 18 66 21320916 מג6[), הגמון העיר לודב 
(1.008%76): 'דברי הצעיר וזעיר למצוות האדון |מחבר המילון|; שלמה אזובי, 
דר כיום בליוורנו"' - כיום ולא תמיד. שהייה עראית בעיר זו או אחרת הייתה 
דבר רגיל בחיי משוררים עבריים, ובעיר נמל כליוורנו על אחת כמה וכמה. 

המשוררים היו בשר מבשרה של הקהילה. הם דיברו ספרדית ופורטוגלית 
וכתבו שירים בשפות אלו. יעקב פראנשיס לדוגמה כתב שירים בפורטוגלית,3' 
ובאוטוגרף שלו צירף הערות בשפה זו כמעט לכל שיר ושיר. יעקב שיבח את 
אחיו עמנואל, 'המזמר לספרדים בלשון גאונם ואל הלועזים בחידודם ושינונם 
ואל היהודים בכתבם ובלשונם'."' עמנואל הפגין קנאות לשפת הקודש%' 
אך למען קהל שאינו שולט בעברית חרג מגדרו. יצוין שגם משוררים מחוץ 
לליוורנו שעמדו בקשר עם חברי הקהילה שלטו בפורטוגלית. דוגמה מובהקת 
לזה היא משה זכות. 

המשוררים העבריים בליוורנו היו אישים מפורסמים, משכילים ובעלי 
מעמד חברתי בעיר. משפחת פראנשיס נמנתה עם מייסדי הקהילה. משפחת 
ריקנאטי תרמה ביד רחבה לקהילה ולבית הכנסת ואף לעיר, וזו, לאות תודה, 
קראה לרחוב הסמוך לבית הכנסת על שם המשפחה.'' שלמה אזובי מקרפנטרס 
היה רב, פוסק, דרשן פורה ומשכיל, ונודע גם מחוץ לחוגים היהודיים: הוא 
שימש מורה לעברית להבראיסט ההגמון דה לה פאוזה,*' ותרגם מעברית לוחות 
אסטרונומיים של עמנואל בן יעקב לבקשתו של המלומד פיירז (7612686). 


₪ 


ברגמן, צרור זהובים, עמ' 232-231. על שיר אחר של אזובי 
לכבוד דה לה פאוזה ראו: פראנשיס, דיואן, עמ' 261-260. 
פראנשיס, שירים, עמ' 566-565. 

שם, עמ' 267. 

'מי שמך נוטר', פראנשיט, דיואן, עמ' 49, 241. 

ברגמן, צרור זהובים, עמ' 224; טואף, לתולדות העדה, עמ' 
0, הערה 9. 

8 גם יהודה אריה מודינה לימד את דה לה פאוזה עברית. ראו: 
ברגמן, צרור זהובים, עמ' 185-184, 222-221, 237-234. 

כתובה, ליוורנו, י"ד בתשרי שנת ת"ם (1679). החתן: דוד בן אברהם מוניס; 

הכלה: רחל בת שלמה מוניס; עדים: יעקב ששפווטאש (ששפורטש) ויצחק בואינו 
(משכן לאמנויות, מוזאון עין-חרוד, עין"חרוד, 68107) 

זו כתובה ספרדית טיפוסית, הכוללת שני טורי טקסט - מימין טקסט הכתובה המסורתי, 
ומשמאל חמשת התנאים. הטורים מוקפים בשערים, הרומזים לבית החדש שנבנה עתה. 
בראש הכתובה מתוארים אדם וחוה, הזוג המקראי הראשון, ומתחתם עיטור המסמל את 
הקשר המתהווה, והמלווה לעתים בכתובת 'צרור המר דודי לי' (שיר השירים א, יג) 

נשאר ממנו גם חיבור על מטבעות יהודיים עתיקים."' יצחק נהר היה רופא ורב, 
לימד דרך קבע בישיבת 'עץ חיים' המפורסמת באמסטרדם, והיה פעיל בחיי 
הקהילה גם באמסטרדם וגם בליוורנו.? יעקב ששפורטש, שכיהן בליוורנו 
כדיין וראש ישיבה בשנים 1680-1678, התפרסם במיוחד במעורבותו בפולמוס 
על אודות שבתי צבי ובספרו לעניין זה, 'ציצת נובל צבי;'? אברהם צמח נודע 
כרופא והיה תלמידו של משה זכות. 

שירתם של כמה מהמשוררים זכתה להוקרה בחייהם, ובולט בהם במיוחד 
יוסף פנסו. בהקדמה ל'אסירי התקווה' נדפסו לא פחות מתשעה עשר שירי שבח 
בעברית, בספרדית ובלטינית. למעשה היה מספר שירי השבח למחזה גדול יותר, 
כפי שמעידים ארבעה 'סונטים כפולים' של יעקב ששפורטש לכבוד הספר שלא 
נדפסו בהקדמה זאת.?? הרב ששפורטש ציין את מגמתו המוסרית של המחזה, 
ודימה את טוריו המסודרים יפה על פי חוקי המשקל העברי לטורי האפוד של 
הכוהן הגדול. משוררים אחרים התפעלו מיכולת המחבר לחבר דרמה עברית 
בגיל כה צעיר."? 'אסירי התקווה' והשירים שכתבו בשבחו יוצאי ספרר מעידים 
על מחבריהם כי השכילו לקלוט את הנורמות הפרוזודיות הקשוחות ואת כללי 
המשקל המסובכים של השירה, שלא לדבר על אוצר המילים וכללי הדקדוק. 


9 ראו עליו בקשר לליוורנו: טואף, היהודים בליוורנו, עמ' 349- 
0. 

20 ראו: טואף, לתולדות העדה, עמ' 252; טואף, היהודים בליוורנו, 
עמ' 353; ברגמן, צרור זהובים, עמ' 372. 

1 ראו: תשבי, לפי המפתח, הערכים 'יעקב פראנשיפ' ו'עמנואל 
פראנשיס', בעיקר עמ' 262-258. 

2 ראו סונטים לכבודו: ברגמן, צרור זהובים, עמ' 421 (מאת 
שלמה אוליוירה), 442 (מאת שה רפאל אגילאר), 463-457 
(מאת יעקב ששפורטש), 466 (מאת שמואל פינטו), 467 
(מאת אליהו יהודה ליאון), 468 (מאת יצחק ולוזינוס), 469 
(מאת משה מוקאטה), 471 (מאת דוד צרפתי דה פינה), 472, 
3 (מאת אלמונים, ובשיר האחרון צוין גיל מחבר המחזה: 
'מבן שבע עשרה ימי חייך'). 

3 מקובל לתלות את ריבוי השבחים בכך שהמשבחים חשבו 
בטעות שהיצירה היא המחזה העברי הראשון, הואיל ולא 
הכירו את 'צחות בדיחותא דקידושין' של יהודה סומו. אבל 
נראה לי שלא סוגות ספרותיות היו בראש מעייניהם, מה 
גם שרוב המשבחים היו מאמסטרדם, וסביר מאוד שהכירו 
את 'יסוד עולם' שכתב משה זכות בצעירותו (זכות נולד 
באמסטרדם מעט אחרי 1610), שם או בקהילה הספרדית של 
המבורג, לפני שנכתב 'אסירי התקווה'. ההתפעלות נבעה מכך 
שהמחבר הצעיר והטירון הצליח לכתוב בעברית יצירה שלמה 
וגדושה בשירים על פי כללי הפרוזודיה העברית. 

האחים פראנשיס זכו להוקרת המשורר הנערץ עליהם, משה זכות: ‏ הָן בִּין בנ 
קִימָה כְּעֶש כִּימָה מתְנוצצים, כִּי מה מָּאד יוּחַנוּ', כלומר בין רמי הקומה מתנוצצים 
מחוננים אלו ככוכבים.%? יעקב פראנשיס שיבח את אחיו על חידושיו ועל צחות 
לשונו ובהירותה: 'אשר חידש פרחים בשיר כבגינות האביב... חדלו צחי לשון 
כמוהו בישראל חדלו, ודעת שפתיו ברור מללו/*? ועמנואל הביא בחיבורו 'מתק 
שפתיים' את שירי אחיו יעקב כדוגמאות לחוקי השיר השונים. דניאל דה בריוס 
כינה את אברהם צמח 'כתר התורה והחכמה' (ק1.6 86 4מ0ע00)) ו'אור השירה 
העברית' (0658ק 16014768 14 66 2ט[).** הוא ציין את המיומנות הבארוקית 
של יצחק נהר ויוסף פנסו, ולשם כך השתמש במושגים אופייניים לסגנון זה. 
את נהר כינה 'קולמוס חריפות השיר' (4000624 ג1 66 0ם:ג041),"? ואת פנסו 
- 'בושם השנינה' (605ק00206 66 148132014))%? חריפות נחשבה לנשמת 
השיר הבארוקי, כפי שהסביר עמנואל פראנשיס ב'מתק שפתיים' 29 

ליוורנו הייתה במאה השבע עשרה מקום מפגש תרבותי מגוון ופורה 3 
המפגש התאפשר במידה רבה בזכות עושר השפות ששימשו בעיר: איטלקית, 
ספרדית, פורטוגלית ובקהילה היהודית גם עברית. השירים העבריים שנועדו 
ליהודי ליוורנו והציטטות הרבות בעברית מן המקרא והמדרש הממלאות את 
הדרשות בספרדית שהושמעו בקהילה מעידים שחבריה לא היו חסרי ידע 
בעברית. ידע כלשהו בעברית רכשו כנראה עוד באיבריה. ספרי הקודש של 
'הברית הישנה' כמובן לא נפסלו שם מעולם. אדרבה, בקולג'ים הישועיים עיינו 
במקרא ובמפרשיו העבריים ופירשו ותרגמו אותו.'" המקרא העברי לא היה אפוא 
בלתי ניתן להשגה באופן מוחלט. יהודים בסתר שנסעו מחצי האי למקומות 
שונים באו שם במגע עם דוברי עברית ויכלו לעיין בטקסטים עבריים ואף 
לרכוש מהם ולהביאם לארץ מוצאם ולו בדרכי עקיפין.:" האנוסים, בוודאי אלו 


4 'אם שוררים שרים לשיר שרים', ברגמן, אשא את לבבי, עמ' 
5 שורה 12. 

5 פראנשיס, שירים, עמ' 267. צחות לשון הייתה אחד האידאלים 
החשובים עוד מתקופת תור הזהב של השירה העברית בספרד 
והתפרסמה באיטליה בחיבורו של אברהם אבן עזרא 'ספר 
צחות', וכאן הכוונה לעברית מזוקקת ממבטאים זרים. 

6> דה בריוס, היצירות, עמ' 217. 

7 שם, עמ' 213. 

8 שם, עמ' 222, וראו גם: שם, עמ' 217. 

9 בראנשיס, מתק שבתיים, עמ' 54-53. 

0 על ליוורנו כמקום מפגש תרבותי כללי ראו: פרוספרי. 

1 ראו: תומפסון, עמ' 47, 70-69 ועוד. 

2 ראו: סלה, עמ' 218-216. 

שקראו את פרשת השבוע וההפטרה, גם אם עשו זאת על פי מה שידעו על-פה 
או מה שרשמו מן הזיכרון, יכלו להפיק ידע לשוני עברי לא מבוטל מן הטקסט 
המקראי. על בסיס זה התרחבו בליוורנו ידיעת העברית והשימוש בה. תפקיד 
נכבד מילאה בזה השירה, לצד חיבורים שכללו פרקי דקדוק עברי ותאוריה 
פואטית, ושעותקים מהם בוודאי הגיעו לליוורנו, כמו 'שרשות גבלות' לשלמה 
אוליוירה (אמסטרדם 1665), שנכתב בעברית, ו'גרמאטיקה הַבְּרַאֶה' למשה 
אבודיינטה (המבורג 1633), שנכתב בפורטוגלית. 

שירים עבריים של משוררים ותיקים סיפקו לטירונים שבחבורה דוגמאות 
להסברים התאורטיים שניתנו בספרי הלימוד על המשקלים הנחוצים לכתיבת 
שיר כהלכתו, ושבעזרתם ניתן להעתיק לעברית קונוונציות פואטיות מן השירה 
הלועזית. פרי הילולים של השיטה הזאת היה המחזה 'אסירי התקווה', הכתוב 
כמנהג הזמן בשירה, ושבו הצליח המשורר החדש והצעיר לא רק לכתוב בעברית 
ולשקול שירים בשיטת המשקל הכמותית-הסילאבית המסובכת שהייתה נהוגה 
אז בשירה העברית,'" אלא אף ליצור באמצעותה גרסאות עבריות של סוגות 
איבריות טיפוסיות, הקומדיה והאאוטו, ושל צורות שיר ספרדיות אופייניות, 
כמו הרדונדייה, הקווינטייה והסונט המזונב.'י יוסף פנסו לא רק למד 
ממשוררים עבריים אלא גם השפיע עליהם. עקבות 'אסירי התקווה' ניכרים 
ב'תפתה ערוך' למשה זכות וב'לישרים תהילה' למשה חיים לוצאטו (רמח"ל), 
שנכתב באמסטרדם, שבה היה המחזה של פנסו פופולרי בין היהודים.*" השירה 
העברית יצאה אפוא ברווח ממפגש התרבויות שבליוורנו. בזכותו קלטה גם 
באופן ישיר מן הספרדית. בהשראת .60168מט] 600165 5026008 של דניאל 
לוי דה בריוס, שנכתבו ככל הנראה שם, כתב ידידו יעקב ששפורטש חמישה 
'סונטים כפולים' % 

תרומת המורשת הספרדית העברית והלא-עברית לשירה העברית במאות 
השבע עשרה-השמונה עשרה טעונה מחקר יסודי ומקיף, אך עצם קיומה אינו 
מסופק גם כיום, ולליוורנו היה חלק בתרומה זו. 


3 ראו: ברגמן, שיטת עמנואל; ברגמן, שביל הזהב, עמ' 45-34. 

4 ראו: שירמן, הדרמה, עמ' 137-135. 

5 מירוט בעניין זה ראו: ברגמן, בת קול. 

6 בסונטים אלו הספיד דה בריוס את אשתו הראשונה, ולכן נראה 
שהתחברו בליוורנו. במחקר החדש הם מובלטים במיוחד. ראו: 
ברגמן, צרור זהובים, עמ' 465-456; ברגמן, שביל הזהב, עמ' 
8 107-106, 148, 210; ושם, עמ' 236, תרגום של אן ברנר 
ושלי לסונטים אלו. וראו: ג'ונס, עמ' 153-152. 

בחוג משפחה וידידים 


המשוררים שהזכרתי התקשרו זה עם זה בשירה, וכך נוצרה רשת התכתבות 
פואטית בליוורנו וסביבהּ. אחד ממכותביו של דניאל לוי דה בריוס, אברהם 
צמח, שנזכר לעיל, הקדיש לו סונט עברי, 'באתי להגיד כי חמודות', לכבוד 
שיבתו ליהדות בעיר ליוורנו. השיר חוגג את החלפת שמו הלועזי של הנמען 
(מיגואל) לשם עברי (דניאל לוי) כאות וסמל לשינוי זהותו: 

בָּאתִי לְהַגִּיד כִּי חמוּדות אַתָּה |על פי דניאל ט, כג] 

מַשָכִּילבְּכָל חָכְמָה וְיָתְרון כשָר 

לילך כְּרְנִיאֶל בְּדַרְכִי ישה 

כִּי לעבודת אַל לָבֶב נָתַתָּ. 


כַּתַף כְּמוּ לוי לְשָרְת שַתָּה, 
שֶלֶם וּבָרִיאדעז בְּתוּרת אשה 
חסֶן ישועות לָךָ עַלי כָּל עשֶה 
אֶל הָאֶלהִים נפְשָך נְשָאתָ." 


הנמען זיהה בקלות את שמו החדש, דניאל לוי, המפורש בשיר, ואת השם 
בריוס, הנרמז בכינוי 'בריא עוז'. דה בריוס עצמו הצליח להצפין באופן זה 
בעברית את השם ליוורנו, הנהגה בספרדית לָיוְּנָה, במילים 'לי אור נא" - 
וזה, דרך אגב, רק אחד משפע הכתרים שקשר לקהילה. 

יעקב פראנשיס הקדיש שיר לחתונת עמנואל אחיו וקינה למות אשתו 35 
עמנואל כתב קינות על אביו, על יעקב אחיו'" ועל שלמה אזובי.'" משה זכות 
הקדיש שיר לחתונתם המשותפת של יעקב ועמנואל פראנשיס;?" לחתונת משה 


7 ברגמן, צרור זהובים, עמ' 494. 

8 דה בריוס, רספואסטה, גלוסה, פריודו 2, עמ' 5. 

9 'הרפו מליצים מזמיר הרפו', פראנשיס, שירים, עמ' 284-281; 
'מה לך צביה פה', שם, עמ' 536-531. 

0 'מקיר אבנים צעקו עמי', פראנשיס, דיואן, עמ' 84-83; 'גזי 
מליצה סוערה נזרך', שם, עמ' 87-85; 'אם קצרה ידי ולא 
תכנתי', שם, עמ' 87. 

41 'לאיש שלם במְדותיו ובשמו', פראנשיס, דיואן, עמ' 97. 

2 'אם שוררים שרים לשיר שרים', השיר נכתב לחתונה 
המשותפת של יעקב עם רחל בת חיים דוד לומברוזו, ועמנואל 
אחיו עם אחותה, גראציה. ראו: פראנשיק, שירים, עמ' 38-35 
(בשיבושים רבים); ברגמן, אשא את לבבי, עמ' 88-85. 

לומברוזו קרובםי" ולחתונת תלמידו אברהם צמח הועיד שתי חידות (ראו להלן); 
וכן כתב שירים לחיים בן אברהם הכהן - שנפטר בליוורנו בשנת 1655 - 
לכבוד ספרו 'תורת חכם'." משה זכות ואברהם צמח - שלשניהם הייתה זיקה 
לליוורנו - נפטרו בשנה אחת, והמשורר יהושע לוי ייחד להם קינה אחת % 
אליהו ריקנאטי הוספד על ידי שלמה גראציאני, משורר ואספן ספרים נודע % 
יצחק נהר כתב שיר קינה על המשורר משה די מרקאדו."" האחים פראנשיס 
כתבו שירי ידידות, שירי חתונה וקינות למשפחות ידועות בליוורנו שנקשרו 
אליהן בקשרי חיתון וידידות: סורייה, לומברוזו, ויזינו, סופינו, פראנקו, בואנו, 
מדינה, אמיננטה ודה קוסטא 35 

השירים הללו משלבים מוסכמות חברתיות ופואטיות שהתגבשו באיטליה 
ושלוחותיה. למשל בעניין שירי אהבה. שיר עגבים נחשב בעיני יהודי איטליה 
לא ראוי להיכתב בשפת הקודש, אבל הותר לשם שמחת חתן וכלה. עמנואל 
פראנשיס ניסח את הכלל הזה בחיבורו 'מתק שפתיים"** והדגים אותו הלכה 
למעשה בפיתול בארוקי טיפוסי בשיר בל וכנור באשר תַכנתי, שכתב 
'בנישואי הבחור כמ"ר [כבוד מעלת רבי] דוד ויזינוו עם הבחורה מרת בלאנקה 
בת כה"ר [כבוד הרבן| אהרון די סורייא... בעיר ליוורנו'." המשורר המופיע 
בתחילת השיר מטעים בהצטנעות שאיננו אלא מתווך, ושהדובר האמתי הוא 


3 'הנה דמות מלאך בעל כנפים', ברגמן, אשא את לבבי, עמ' 
0. 

4 'מזמור אמר וגמר', שם, עמ' 281-278. 

5 כהן, עמ' 42-41; רטהאוז בתוך: לוי, עמ' 149-131. 

6 ברגמן, צרור זהובים, עמ' 224. 

7 ירעו לבבכם כל נבוני דעת', שם, עמ' 374. 

8 לכי נא אגרתי בכח מְלתי', פראנשיס, שירים, עמ' 206-205 
(שיר ידידות לאברהם אמיננטה); 'קולי דומה לדרור עורה 
השכימה', שם, עמ' 250-247 (לחתונת יצחק סופינו ורבקה 
קארו); 'סלו שעיפי המסְלה סלו', שם, עמ' 265-259 (לחתונת 
יצחק לומברוזו); 'על כף משורר זה תני", שם, עמ' 271-270 
(לחתונת משה לומברוזו); 'מְלִי אשר לעם תמול יקרו', שם, עמ' 
1 (!) (לחתונת אברהם בן יצחק בואנו); 'הרפו מליצים 
מזמיר הרפו', שם, עמ' 284-281 (לחתונת עמנואל פראנשיס 
ומרים ויזינו); בל וכנור באשר תכנתי', פראנשיס, דיואן, עמ' 
6 (לחתונת מרדכי בן דוד ויזינו); 'לאיש שלם במדותיו', שם, 
עמ' 97 (למות חותנו של אברהם אמיננטה, שלמה האזובי). על 
משפחות אלו ראו טואף, לתולדות העדה, במקומות שונים. 

9 ראו: ברגמן, שביל הזהב, עמ' 163-162. 

0 פראנשיס, דיואן עמ' 220, ביאור לשיר ב. השיר נדפס שם, עמ' 
6. 

החתן עצמו: 
אָכֶן בְּאָמְרִי פִּיו אַשָר נָחָמָדוּ 
דור בְּאזנִיהָ וְהִיא שוּמַעַת. 
ַגִּיד בְּשִיִי זה דִּבְרִיו אְלָה, 
כִּי נודעוּ |אולי בְּדֶרְךְ פּלָא. 


לאחר הקדמה מכשירה זאת בא דיאלוג פואטי של בני הזוג, תחילה שירו הגלוי 
של החתן ואחר כך תגובתה הנרמזת של הכלה. זהו שיר אהבה לכל דבר: 
לילָה כְאוּר יוּמם כְּבַר הופיע, 
שְמָש וְאורוּ נְעָלֶם מִמֶנהּ 


ְחַד בְּחָבַָת כוכְבִי רְקיע 
סהַר כָּבָר עָלֶה לרוּם שְמִינוּ 
עַת הַיִידוּת, יְַלָה, הַגִיע, 
בה ִשְמְחָה יָחַר בְּבָל ימנ 
אַשָרִי אַשר אְכָה לָאור ודי 
וּכְמֶר דרור אֶלִין בְתוךָ שדִיך. 


אֶל מאַמְרִי ַא - כָּאַש בּועְרֶת, 
שת צְנִיעות כַּסְָה פְניה 

ּ כִּ רְצוּפַת אַהַבָה נִסְתְֶת, 
תִּמַס כָּמו דונג בְַּעִיוּנְיהָ: 

'אהַב אנִי לְךָ, אוּהָבִי, אוּמָרֶת, 
אִם לא בְפִיהָ - בּהַגִיג עִינִיתָ, 

כִּי כן כְּבַלְשון וּבַשֶפָתִיִם 

חשק ימַלֶל גָּם בָּנִיב עִינים. 


אמרתי שהשירה העברית סיפקה דוגמאות לחוקי השיר העברי. השיר של 
עמנואל פראנשיס שקול במשקל יסוד כמותי-סילאבי, בטורי אחת עשרה 
הברות מלעיל, כלומר אחת עשרה הברות שהעשירית בהן מוטעמת (על פי 
הנורמה הסילאבית), ושהן גם שמונה תנועות ושתי יתדות (על פי הנורמה 
הכמותית). משקל זה משמש גם בשירו של צמח, לעיל. זוהי דוגמה קלה לשלל 
המשקלים העבריים של השירה שנכתבה בליוורנו או הגיעה אליה. 

בקהילה 


השירה העברית מילאה תפקיד מרכזי בענייני הציבור של קהילת ליוורנו. 
האחים יעקב ועמנואל פראנשיס לא חדלו להביע דעתם על הנעשה בה בחליפות 
שירים מלאים חריפות בארוקית. כך שלח יעקב לאחיו גילוי דעת פואטי על 
מינויו של אב בית דין שלא ישר בעיניו: 


מי שָם לְאִיש שופט וְשֶר עָלִינוּ הָאִיש, תָּמוּל רְבֶץ בְּתוּך זְבְלְנוּ? 
הָאִיש אֶשֶר כו בְּצל יר חַרִדּל יָכְסָה - איך יִהָיָה צַלנוּ 
הָאִיש כְּקוף הוּעל עלי כַּתַף עָלִיו עַלִי מה נָעזב חַילִינוּ? 
הָאִיש מְבְלְבּל ַעיון ופה אי יעמד לָנוּ בְּבְלְבוּלְנוּ? 


ועוד ועוד בסגנון זה.'" השיר בוודאי נועד להפצה. 

מעניינת במיוחד המעורבות הפואטית בפרשת האקדמיה של 'הצמאים' 
(2008ט51012 1.05), שנוסדה בליוורנו בשנת 1677. כאן מספקת השירה - 
ודווקא זו שנשלחה לליוורנו מחוצה לה - עדות היסטורית וחדשנית. 
החוקרים ראו במוסד זה אקדמיה ספרותית, מסוג האקדמיות הספרדיות 
והאיטלקיות, כלומר מועדון שנועד להרחבת הדעת ולהנאה אינטלקטואלית, 
להשמעת שירים, לפתרון חידות, להצגת מחזות וכדומה.?* העדות היחידה 
כמעט על האקדמיה הייתה עד כה איגרת של יוסף פנסו, שהיה פעיל בהקמת 
האקדמיה. היא נכתבה בספרדית ב-14 בדצמבר 1676, ונועדה ליצחק 
אורוביו, אנוס לשעבר, רופא ונציג מלך ספרד באמסטרדם. דניאל דה בריוס 
העתיק את האיגרת של יוסף פנסו כלשונה, הקדים לה שיר בשבח המייסדים, 
והוסיף הסברים דרשניים משלו.:* לשון האיגרת בארוקית, עמוסה ומפותלת, 
וקשה להסיק ממנה דברים כפשוטם באשר לאקדמיה.'* אבל שיר של משה 
זכות שהדפסתי מכתב יד עשוי להסביר את הדברים הללו ולערער את הדעה 
המקובלת על האקדמיה של 'הצמאים': 

לכבוד הישיבה חדשה שנעשית בליוורני 


1 'מי שם לאיש שופט ושר עלינו', פראנשיס, שירים, עמ' 372- 
3. יעקב לא סיים את כתיבת השיר, ועמנואל מילא אחריו. 

2 ראו למשל: רות, עמ' 3; שירמן, הדרמה, עמ' 132; קפלן, נוסח 
עברי, עמ' 202, 251, 253, 254, 256, 258; טגיס, עמ' 118. 

3 דה בריוס, רספואסטה, דף 3א-14. 

4 אני מודה לנדיה זלדס ולעידן פרז, שטרחו בפענוח הטקסט, 
ועל כולם לאבנר פרץ, שבסיועה של גלדיס פימיינטה הבהיר 
את הדברים סופית. 

לסיעתא דשמיא סיעת מרחמי, ישיב"ה בארעא טובייני דחכימי, דסלקי בימא 
דאורייתא מעומקי ותהומי, ובצחותא דרבים עדיפא פתחין פומי, ותבעין 
ממאריה דרחמי, לאחית טלא דבדולחא מסתימו דכל סתימי, לגו גולגלתין 
טבין ושייפי וגרמי, ואיהו מברך יהא שמיה, אחתיה עלייהו ברווחא לבסומי, 
ובתוקפא דשמשייהו, ונהורא דמרומי אגליד והוה גו גנזי אטימי, מרגליתא 
דלית לה טימי 5 


מתוך ים צוף תוּרֶה הוּא ים הַמַלְךָ 
עולִים גָּם פוצים פָּה חַדוּדִי חֶרֶש, 
לְשָאף טל שָמִים בְַּמְמַת חֶרֶש, 
ויהי אור מְגָלִית לִיקָר כָּל פּלֶ. 
5 מה טוב, עֶרַב, מועיל, מזִּיו הַחָרֶס 


לרפא חולִי הַלב וּלְהִישיר הַלְךָ? 
אור מְגָּלִית שָל אַבְרְהֶם אָבִינוּ 
שַקוּינוּהו, מַצַָאנה רְאִינהּ 


בְּשָנַת תִזּל כַּטַל אָמָרַת אֶל זָלָה, 
0 שָפְעָה על הַיְחִירִים חַדוִּי חֶרֶץ, 

בִישִיבֶהשָלְמַעָלָה לְמשוש הָאָרֶץ. 

תוך עיר לְיווּרנִי הָעִיר הַהוּלְלָה 

שְבָּהּ פַּתַח רְחַב צוּר שוכן עָרֶץ 

- וּלְהַָבִּיעַ שוקק בִּרְכָתו חָלָה = 
5 את אוצָרוּ הטוב אֶת הַשָמִים, 

ויו לקֶראת צַמָא הַתָיוּ מַיִם. 


אַשָרהּ, אֶרֶץ טובָה, אֶרֶץ הַצַבִי 
כ ב קנ מקה לְאֶחזת חְבָר 
ראשית בְּחוּרִי כָּל מַסְבִּירִי סְבֶר, 


5 תרגום: לעזרת שמים [או: לסיעת שמים] סיעת אוהבים, ישיבה 
בארץ טובי החכמים, שעולים בים התורה מעומקים ותהומות, 
ובצחות [לְשון] הרבים העדיפה פותחים פיות ותובעים מאדון 
הרחמים להוריד את טל הבדולח מסתימות כל הסתומים לתוך 
גולגלות טובות ואברים ועצמות. והוא מבורך יהא שמו, מורידו 
עליהם ברווח [עד] להתבשם, ובכוח שמשיו. ואור המרומים 
קפא והיה בתוך גנזים אטומים, מרגלית שאין לה מחיר. 

0 קלים כְּנְשָרִים גָּם רְצִים כַצְבִי 
בה וּבְתורְֶם מָה סכ גָבָרו 
בָּם בְּנְיְךָ יִשְלֶם, בֶּם תִּתִישָבִי 
גי שמְחִי, אָרֶץ, בּשֶלוּם בָּנִירִ 
אַל תּקְרִי בָּנִיך אֶלָא בוניך. 


5 אַשְרִי חָבֶר עִיר קדיש דְלְעלָא, 
שָראשֶך נַמְלָא טל מָאֶל מִמִעַל, 
וּבְחם שמשָךְ ישוב, לְמְקוּרו יְעַל. 
וּלְאור טְהַר נַפְשָךְ בַּאְֶלְקִים סֶלֶה 
תָּאִיר זהַר אמָן וּתְגָרש מַעַל, 

0 ובְשָפֶר זָכִיות תִּגְדל לא תּלהּ. 
יחַיוּ ממוּת סְכְלוּת בַּמָאוּר הַלְךָ 
שוכְנִי עָפַה כִּי טל אורות טַלְךּ. 


אשר באוַת אהבת החברים נגש והוא נהנה, ברדת הטל על המחנה, משה 
בלהר"ר |בן כבור הרב רבי] מרדבי וצל 5 


הכתובת בראש השיר מועידה אותו לישיבה או תלמוד תורה ולא למועדון 
ספרותי, ובכל זאת אין ספק שכוונתה לאקדמיה של 'הצמאים'. ציון מפורש של 
העיר ליוורנו בא בראש הכתובת ובטור 12, ובטור 9 מצוין תאריך ייסודה של 
הישיבה: שנת תז"ל, היינו 1677. משה זכות הפך את הציון המקובל תל"ז לתז"ל 
כדי לרמוז לשמה של האקדמיה. הדברים הולמים יפה את רוח הדברים שבאיגרת 
של פנסו. לפיה חבורת צעירים נלהבים ותאבי דעת הביאה לידי הקמת האקדמיה 
בידי ארבעה יזמים, ששמותיהם מפורטים. מחלוקת התגלעה בין החברים בעניין 
הסמל היאה למוסד, אך לבסוף הוכרע כי יעוצב בצורת מגן (050060) ועליו 
קונכייה פעורת פה בציפייה לטל, שבעזרתו תייצר פנינה (19ת26). הטל, לדברי 
פנסו, הוא התורה המשולה למים, על פי הכתוב 'לקראת צמָא הַתִיוּ מים' (ישעיה 
כא, יד). פסוק זה שימש בסיס לסמל האקדמיה והוא גם מקור שמה: 'ואנו הצמאים 
למי תורתנו הקדושה דומים לקונכיות חסרות תועלת בלא שום תקווה לעשות 
פרי אלא בקבלנו מטל התורה'." במקביל לדברים אלו שבאיגרת חוזרים ונזכרים 


6 ברגמן, אשא את לבבי, עמ' 258-256, ושם פירוש מפורט של 
השיר. 
7 דה בריוס, רספואסטה, דף 3ב. 

בית הצדפים (020005-) 105 66 02054)), סלמנקה, ספרד, המאה החמש עשרה. 
חזיתו מכוסה מאות קונכיות המפוסלות באבן (צלם: זרטמן |231900(95)). 

בשיר של זכות מוטיבים זהים: דימוי דברי התורה למים ולטל (טורים 1, 3, 9, 
6, 26, 32 ובחתימת השיר), הצימאון כסמל להשתוקקות לדברי תורה (טורים 
4, 16) והמרגלית הפלאית כסמל להתגבשות השפע העילאי והמפרה (בהקדמה, 
ובשורות 4, 7). גם הקונכייה לא נעדר מקומה: בהקדמה הארמית לשיר מתוארים 
הלומדים בישיבה פותחים פה בתאווה לטל הבדולח שינחת עליהם, והציור חוזר 
בטורים 2, 3. גם המילים מן הפסוק שממנו שאב פנסו את שם המוסד ואת ציור 
סמלו נמצאות בשיר: 'לקראת צמא התיו מים' (טור 16). 

הרעיון שהטל מחיה הוא מקראי: 'יחיו מַתִיך נְבְלתי יקומון הָקיצו ורננו שכני 
עפר כי טל ארות טלך' (ישעיה כו, יט), והרעיון שטל מוליד מצוי בספרות 
הקלסית וגם בספרות הבארוק. כך בשירו המפורסם של לואיז דה גונגורה 
'פוליפמו וגלתיאה/% 

על החוף תלכי, ועיניי משתאות: 

צדפים - מדרס לרגליך, לכסף הופכים - 

יפרום צעדייך הזורחים, 

בלי טל מִעַבָּר פנינים נולדות. 


בתיאורו של פנסו הקרבה לגונגורה גלויה יותר מאשר בזה של זכות, שהטמיע 
את המרגלית במדרש על אברהם אבינו, אבל שניהם כאחד חזרו אל מקורות 
עבריים שבהם משמש הטל כמטפורה לחסד עילאי. 

השיר של זכות נקשר לאיגרת של פנסו בעניין נוסף וחשוב. פנסו, שזיהה 
את האקדמיה עם סמלה, סיפר כי להחלטה על הסמל קדמו דיונים וויכוחים - 
'מלחמות' שהנאה בהן ללוחמים. הוא ביקש מן הנמען שיביע תמיכה בסמל - 
כלומר באקדמיה - בדברי שבח מעין מה ששלחו הנכבדים שהתבקשו לעשות 
כן, !אחדים בשיר, אחרים בפרוזה, מהם בלטינית, אחרים באיטלקית, רבים 
בעברית ולא פחות מהם בפורטוגאלית'.** פירוט זה איננו מתאר את הפעילות 
באקדמיה כפי שחשבו," אלא את התמיכה המנוסחת יפה שהושיטו לה 
החכמים. לאור הדברים האלו מצטייר השיר שהועיד זכות לישיבה הנעשית 
בליוורנו כמסמך של הפגנת תמיכה באקדמיה, והוא כנראה אחד מן השירים 
הרבים בעברית שהזכיר פנסו. 5 


8 כאן בתרגומי. וראו: תומפסון, עמ' 168. 

9 דה בריוס, רספואסטה, דף 4א-ב. 

0 ראו: בגיס, עמ' 118. 

1 פנסו כתב באיגרת שביקש תמיכה מתכמי ליוורנו, אך מסתבר 
שבקשתו הגיעה לידי זכות. אולי הזדמן לליוורנו ואולי קיבל 
את הבקשה דרך אברהם צמח, שידובר עליו להלן בהקשר זה. 

סונט של דה בריוס עשוי להיות שיר תמיכה נוסף שנכתב לכבוד הישיבה. 
הסונט, הכתוב בספרדית, נועד לאברהם לוי צמח, שסונט משלו לכבוד דה בריוס 
צוטט לעיל (נראה שהתקיימה בין השניים התכתבות נרחבת יותר בסונטים), 
ושנודע במחקר כאוהד האקדמיה של 'הצמאים'?" כאן המשורר מפציר בנמען 
לדבַּר. הוא מכנה אותו עץ (רמז לשמו, צמח) הניזון מטל עילאי, קונכייה 
שמימית ואולפנה צמאה (/ 20670 9160 66 167 תסס [סכז'3 0 ,11014 
:65011014 510101264 ,60004 06154א). ההפצרה לדבּר איננה אלא בקשת 
תמיכה מילולית. ועוד, לאחר שהזכיר את 'הטובות הנשגבות מאדונו הנצחי' 
(0ץ07ת56 0מ6067 גו5 06 5110111165 1470168 105) פונה הדובר אל האולפנה - 
המזוהה מטפורית עם הנמען - בבקשה שתפגין כי היא שותה מן הטל הגנוז 
תמיד באור התורה (6טף 2ט] 18 \/. / 0זמ16 20670 ג 2606 6גוף 9:ז69ט1/ךי 
61 מ6 05547 16קנת510 1.67 מסס) - רמז כנראה ללימודי תורה בשיטת 
הקבלה. הרי לפנינו התאמה ברורה לאיגרת של פנסו ולשיר של זכות. 

ייתכן שקיים גם שיר תמיכה של צמח שנשלח כתגובה אל דה בריוס אבל 
לא הצלחתי לאתרו. לחתונתו של צמח כתב זכות חידה על המים,'" נושא היאה 
לשם משפחתו של החתן. והנה לאור האמור מתבלטים בה לעין רמזים לישיבה 
של 'הצמאים'. למשל: 'אם צמאה נפשך לדעתי' (טור 1 בחידה) או: 'אהיה בטל 
של ראש ועלי יחנה' (טור 19 בחידה), מעין החתימה בשיר של זכות. 'צורת 
החידה' (קטע המתאר מילולית את נושא החידה או את פתרונה) רומזת בחריפות 
בארוקית ליסוד העילאי של המים: 


משַל איש וְאשְתו זקנים קָדוּמִים, = שנִיהֶם תּאומים, כְּאֶח ואחותו 
הלא הוא נוָתוּ בְּגַפִי מרומים, זַכוּת הַבְּרוּמִים כָּשָלְג כְּסוּת3 
ְכִן היא כָּמותו תִּכְסָה בָּרוּמִים אִבָל לא בְּרוּמִים מְעוּנָה כְּבִיתו. 
תְצַפָּה לָדְתו בְּחָשָק נָעִימִים, ונ לפְעָמִים תַעוּפַף לָנְשַת. 


זוג הישישים הנקשרים בקשר ארוטי עדין הם הגשם והים. צחות כסותם מעידה 
על טיבם השמימי. הוא שופע עליה משמים, והיא 'מעופפת' לקראתו באדים. 
האדים ייעשו לעננים, ושוב ירד הגשם וחוזר חלילה, כמו שהטל יורד ועולה 
בשיר של זכות לכבוד ישיבת ליוורנו. 


2 לדברי קייזרלינג אברהם צמח היה מאוהדי האקדמיה של 
'הצמאים'. ראו: קייזרלינג, עמ' 99 (1218), וראו גם: שם, עמ' 
1 (א3). הסונט 'סץזפ 40660 ץ 3חו0067 66 ססגחוה* (חמוש 
באמונה ורופא רב פעלים) ראו: נידר, עמ' 170. 

3 'אם צמאה נפשך לדעתי', ברגמן, אשא את לבבי, עמ' 200-197. 

ההשערה שהאקדמיה הייתה למעשה בית תלמוד תורה יכולה להישען גם 
על העובדה שפנסו הספיד את אמו באקדמיה של 'הצמאים' בליוורנו* בית 
מדרש הוא מקום מתאים לדרשה כזאת - שהייתה בוודאי מלווה בתפילות 
לעילוי נשמת המת, בנדרי צדקה וכדומה - מה שאין כן אקדמיה ספרותית. 

יש לציין שבקהילות הפורטוגליות נקראו ישיבות 911116166 4000616016 55 
דה בריוס כינה יעקב ששפורטש בראשות ישיבה בליוורנו בשם 'אקדמיה קדושה' 
(:020ת40406 5407 ,1651016 / 50114 תגזק [06 6מצסג 1 ם5*). 5% 

אם מדובר בישיבה אפשר להבין מדוע ביקשו מייסדי 'הצמאים' המלצה 
והגנה. מדברי טואף על ישיבות בליוורנו מתברר שתלמודי תורה פרטיים נפתחו 
ברישיון מיוחד שהעניקה הקהילה ובתנאי שלא יתחרו בישיבות הציבוריות. אם 
הופר התנאי, נענשו מנהלי האקדמיות ב'ברכה', היינו קללה בלשון סגי נהור, 
שנכרכה בביזיון ואולי בחרם. תקנות ברוח זו תוקנו בשנת 1664 וחזרו ונקבעו 
בשנת 1676," שנת כינון האקדמיה של 'הצמאים'. סביר אפוא שלהקמתה 
נדרשו המלצות של רבנים, ושצריך היה להציגן לפני הגורמים המוסמכים 
להעניק את הרישיון. אבל אפשר גם לשער שבקשת התמיכה באה למנוע כל 
רבב של שבתאות שהיה עלול לדבוק בקלות בישיבה שלמדו בה תורה על דרך 
המיסטיקה הקבלית, מה גם שמדובר בזמן שמנהיגות הקהילה דנה בחומרה 
כל נטייה לתנועה שסרחה.*" סוגיית האקדמיה של 'הצמאים' מעלה שאלות 
מעניינות נוספות, אך אלה אינן מענייני כאן 9 


4 נידר, עמ' 172. 

5 טואךף, היהודים בליוורנו, עמ' 343-338. 

6 דה בריוס, היצירות, עמ' 227. 

7 ראו: טואף, היהודים בליוורנו, עמ' 343-338. טואף ציין את 
מיעוט המקורות על הישיבות בליוורנו והצר על כך שלא 
נמצא לה משורר זריז כמו דה בריוס, אשר תיאר את הישיבות 
באמסטרדם. ראו: שם, עמ' 343. מדברי דה בריוס מסתבר 
שמשפחת סורייה בליוורנו החזיקה אקדמיה כזאת. משפחה 
זו נזכרה לעיל כמקורבת לאחים המשוררים פראנשיס. 

8 ראו: טואף, היהודים בליוורנו, עמ' 362. 

9 יש טוענים שאקדמיה בשם 'הצמאים' נוסדה באמסטרדם בד 
בבד עם זו שבליוורנו. ראו למשל: רות, עמ' 3; קפלן, עמ' 202, 
הערה 80; עמ' 251, הערה 102; עמ' 256; שירמן, הדרמה, עמ' 
2; פגיס, עמ' 118. יש המשיבים להם שהמקורות שעליהם 
נסמכו מכוונים למעשה לישיבה בליוורנו בשם סחוצוט וסותפד, 
היינו 'ראשית חכמה', על פי 'ראשית חכמה יראת ה" (תהלים 
קיא, י). ראו: נידר, עמ' 165, בעקבות דן בואר (8067 660 חזוגו]). 
טואף אכן הזכיר את קיומה של ישיבה בשם זה שם. ראו: 

בזירה הלאומית 


גם במישור הלאומי הרחב תפסה השירה העברית בליוורנו מקום חשוב. הקהילה 
הייתה מעוז של התנועה השבתאית וגם בסיס של המתנגדים לה ובראשם 
האחים יעקב ועמנואל פראנשיס. התקפתם המנומקת היטב על האידאולוגיה 
השבתאית נוסחה בשירים ונכללה באיגרות שהחליפו בינם כשעמנואל ישב 
בליוורנו ואחיו במנטובה או בפירנצה. 

השירים שימשו ככרוזי הסברה ותעמולה. חלק מהם הופץ בציבור, כפי 
שמלמדת למשל הפתיחה: 'הוי קוראי זאת, מהרו ודמעו" השיר 'צבי, אתה 
בבור שחת' נכתב על פי לחן ונועד לפיכך לשירה בציבור.'? השיר 'לבבי מה 
לך לעם' נשלח לבני ישיבה בוונציה.?? שירים אחרים נשלחו ישירות לאישים 
מקרב התנועה. 

השירים מצטיינים בראליזם קונקרטי, תיעודי. בכותרות צוין היכן ומתי 
נכתבו,?" ואם נשלחו לליוורנו או ממנה."' עמנואל שיבץ את השירים 
כעדויות היסטוריות בחיבור 'צבי מודח', שערך בליוורנו לאחר התאסלמות 
ה'צבי,<" לסיכום תולדות הפולמוס, לצד ציטוטים ממסמכים בעניין זה 
שנשלחו אליו לשם בשנים שקדמו לזה. שירים אלו שימשו לגרשם שלום 
במחקרו על התנועה השבתאית כתעודות היסטוריות, וכתעודות כאלה קיבל 
או דחה את תוכנם 7% 


טואף, היהודים בליוורנו, עמ' 342, הערה 38. בלבול בעניין 
'הצמאים' ניכר שם, עמ' 361. 

0ל פראנשיס, דיואן, עמ' 181-180; פראנשיס, שירים, עמ' 496-493. 

וד פראנשיס, שירים, עמ' 500-497; וכן: 'חבוש בחבלי עוני', שם, 
עמ' 501-500; 'אנה פנה המלך', שם, עמ' 505-503. 

2 בראנשי, שירים, עמ' 507-506. 

3 למשל 'על מה עצתי', פראנשיס, שירים, עמ' 492-489; 'הוי 
קוראי זאת', שם, עמ' 496-493; 'צבי אתה בבור שחת', שם, 
עמ' 500-497. הכוונה לכותרות האותנטיות המובאות שם, 
ולא לאלו שהוסיפה המהדירה. 

4 ידוד מי ימלל כל גבורות', פראנשיס, שירים, עמ' 488-486; 
'למי חמדת משלים הערבים', פראנשיק, דיואן, עמ' 185-183. 

5 בראנשיק, צבי מודח. 

> ראו למשל: שלום, ב, עמ' 85, הערה 3; עמ' 162, הערה 2; 
עמ' 118, 119, 137, 275, 276, 327, 391, 394, 402, 404, 427, 
הערה 2; עמ' 541 ועוד. 

בשירים נכלל מידע קונקרטי על המתרחש. כך למשל דיווח עמנואל 
מליוורנו על התקהלויות של המאמינים בעיר: 

לְבַב הָעֶם מאוד הוּעַם וְנַפְעַם, שָכוּרִים הֶם, וְלא מִדִּם ענָבִים. 

לְשֶמַע שַבְּתִי נקוו ולוו כְּעַל פָּגֶר וְעַל דּמַן - זְבוּבִים 7 


המשוררים גילו מודעות לכוחה של השירה: 


עב כְּמְעַט הַלִיכוּת הַהָלָכוּת 


וּפִלְפוּלִים אשָר מים רְחָבִים 


ְתַן חִלֶק לְשְבְעָה גַּס שָמוּנָה, הַכִי יַחְדּו הַגוּנִים הַם וטובים. 
קְחָה כָּנוּרּ הטוב וְנְגּן וְתָלוּי לא יְהְיָה עוד עַל ערְבִים. 
קמה חוש רתי שור פי ּסִילים מו על ביט 
סְבְבוּנִי בְכַחַש כַּת פְּתְאִים וְעַל אודות צָבִי אֶלִי מָרִיבִים ‏ 


גם היריבים תקפו בשירים, ושיריהם הגיעו גם הם לליוורנו, לידי עמנואל 79 


כדיווחו: 
וְעָלִ כְָּבוּ תועָה וְְעָה לי דַעָה, וְהָמָה בַּכְתוּבִים, 
וְעָוֶה לְמּדוּ קשתֶּם - לְשונֶם, וְאֶלִי דורְכִים חִצִים וָרוּבִים. 
וְלִירוּת בִּי הלא אִין די אַבָנִים בְּראש צורים, וּבְנְחָלִים רגְבִים. 
יש לְצִים בְּעִינִיהָס מָלִיצִים וְעָלִי חַבְּרוּ שירים עלוּבִים 
אַשָר - חוץ מַכְּבוּד אֶחִי ּמורי - ראוּיים הַם לְקְנַּח בָּם נִקְבִים 99 


הוא הזכיר 'אגרת איש נבוב, שמו הושע, אשר שלח מאלכסנדריה לליוורנו 
מלאה חירופים נגד המנגדים על שבתי צבי ונתן העזתי', והגיב באותו הסגנון: 
מַה קול חמור נוער בְּאֶזנִי אֶשְמַעָה? | הן בַּאָמַת זֶה קוּלְהּ, הושע! 

מִי את אַשֶר תִּשְאַג וְתְַהַם כָָּרִי אם כְְּבוּב תְִמָה וְכַצפְַרְעָזִ'" 


2 


77 


68 

'למי חמדת משלים הערבים', פראנשיט, דיואן, עמ' 184-183, 
שורות 24-23. 

שם, שורות 20-16. 

'למי שיר זה אשר אין קץ להודו', פראנשיס, שירים, עמ' 485-476. 
'למי חמדת משלים הערבים', פראנשיט, דיואן, עמ' 184-183, 
שורות 40-36. 

'מה קול חמור', פראנשיס, דיואן, עמ' 189-187, הקדמה 
ושורות 2-1. 


דבורה ברגמן / שירה עברית בליוורנו במאה השבע עשרה 


שירים נגד האחים הופצו גם הם ברבים. עמנואל העיד על אחד מהם כי הוא 
'שיר בגויים שולח לשבח ש"צ [שבתי צבין'.?" ההפצה, משני המחנות, נעשתה 
באיגרות וכנראה גם בגיליונות בודדים בדפוס ובכתב יד :9 

קרבות פואטיים בין משוררים היו נהוגים מימים ימימה: זה שולח לחברו 
שיר אתגר, וזה משיב בשיר זהה במשקל ובחרוז וסותר בטיעון. המאה השבע 
עשרה הצטיינה בשירת פולמוס על עניינים שהסעירו את הציבור.'* בשירת 
פולמוס זו הפכה התחרות הפואטית משעשוע אמנותי לוויכוח דתי אקטואלי, 
אך נשמרו בו יסודות מסורתיים של תחרות ספרותית: שירים רבים של האחים 
נגד השבתאים כתובים בדיבור ישיר, כצלע בדיאלוג דרמטי, עדות לקיומו של 
שיר מקביל שלא הגיע לידינו. בשיריהם נגד השבתאים עירבו האחים ביקורת 
ספרותית. כפי שמראות המובאות דלעיל, זו לא חסְרה בה בוטות וחריפות 
בארוקית, אך יש שתוּבלה בהפגנת הגינות. יעקב פתח את תגובתו על סדרת 
של יריבו בשבחים מפליגים, אך מיד עבר להתקפה: 'אבל אחזה נשוּא שירו 
נמבזה'.** מושא השיר הוא כמובן שבתי צבי. 

הפרודיה הפואטית שימשה כנשק במלחמת הדעות. הנה קטע מן ה'הגדה' 
לתשעה באב שכתבו האחים פראנשיס: 'קדש: יקח משיחיי אחד את כוס 
התרעלה בידו, וירים קולו עד שיחנק, ויאמר אוי לי כי נדמיתי כי איש טמא 
שפתים אנכי... ועתה תהי נא אלה וקללה בינינו ובין כל הנלוים עם בן נעות 
המרדות, ויענו כל המסובים אמן חטופה, בשפה רפה, וישתו כולם, עד שתצא 
נשמתם' % 

רטוריקה של פולמוס אופיינית לשירת הבארוק'" והיא מצויה בשפע בשירי 
יעקב פראנשיס.*" לשירתו של עמנואל היא חדרה במלוא חריפותה הבארוקית 
דרך המלחמה הפואטית בשבתאות; מלחמה שברטרוספקציה נראית כשירה 
פוליטית לא פחות מזו הנכתבת בימינו, ואולי אף מבשרת את בואה. 


2 'למי שיר זה אשר אין קץ להודו', פראנשיס, שירים, עמ' 476 
הערה. עמנואל ציין בבוז כי המשורר העלים את שמו (מְפחד). 

3 ברגמן, גיליונות בודדים. 

4 ראו: ברגמן, פולמוס. 

5 'למי שיר זה אשר אין קץ להודו', פראנשיס, שירים, עמ' 476, 
שורה 9. 

6 פראנשיס, הגדה, עמ' קצט, ר-רא. 

7 על ה'מלחמה' בשירת האהבה הבארוקית באירופה ראו: 
ורנקה, עמ' 108-104. 

8 פראנשיס, שירים, עמ' 511-369. 

ליוורנו הייתה במאה השבע עשרה מוקד לשירה עברית מעולה ומגוונת: שירה 
שיש בה דרמה, ידידות ואהבה, קינות, פולמוס, ביקורת וסטירה, מיסטיקה 
ואלגוריה; בידור ועדות היסטורית; שירה שנקשרה לפואטיקה המסורתית 
הישנה ולשירה האירופית של הבארוק. התמונה עוד תתבהר ותתפרט במחקרים 
נוספים ובשירים שיתגלו מן הגניזה כמקווה, אך גם לאור מה שתואר פה נראית 
המאה השבע עשרה כתקופת שגשוג מיוחדת במינה של השירה העברית 
בליוורנו. 

בנימין מן הענוים 
ברגמן, אשא את לבבי 


ברגמן, בת קול 
ברגמן, גיליונות בודדים 


ברגמן, פולמוס 


ברגמן, צרור זהובים 


ברגמן, שביל הזהב 


ברגמן, שיטת עמנואל 


ברגמן, שירי זהב כפולים 


ג'ונס 


דה בריוס, היצירות 


דה בריוס, רספואסטה 


ורנקה 


טואף, היהודים בליוורנו 


טואף, לתולדות העדה 


כהן 
לוי 


נידר 


סומו 


קיצורים ביבליוגרפיים 


ספר משא גיא חזיון לבנימין מן הענוים, מהדורת שלמה אומברטו 
נכון ואחרים, ירושלים תשכ"ז 
דבורה ברגמן, אשא את לבבי: שירים מאת משה זכות, ירושלים תשס"ט 
--,'בת קול בשירת רמח"ל'", דֶחַק ה (תשע"ה), עמ' 121-92 
6 חח 00| 6 הו 065 עצסיו160]' ,הבוחקסיום ביוסצכ 
חס פַחוז/\ 76 , (.665) .3 6 שחו הגספ | חסיז503 , הסוס0!!66) 
000 16 החסז] 700051065 0060[ ]0 601008806 1 נןוט/\ 6תז 
|48-6 .סק 20!5 >'וסל צוסא!] 8 הס4חס.] ,זפ ! זפטודד 
5660|0 [66 6013/63 06513ק 6|]3ח 50613|6 6 81058ו|16 63וחח6!סק -- 
53 8 000076ה10]-ה1153] 360005[ ,ה13551] 6סו!!ט[ ‏ ,]אכ 
(6זפ= :0/]]076020 | 6 20ה6ח16ו0קקג ,(.605) שצ\0סס5 606066660 
2 ,1997 26ח16= ,6056707070! 6 0/6010 
--, צרור זהובים: סונטים עבריים מתקופת הרנסאנס והבארוק, 
ירושלים ובאר שבע תשנ"ח 
--, שביל הזהב: הסונט העברי בתקופת הרנסאנס והבארוק, ירושלים 
ובאר שבע 1995 
--, 'שיטת עמנואל ומקומה בתולדות המטריקה העברית', תרביץ נח 
(תשמ"ט), עמ' 452-413 
--, 'שירי זהב כפולים לר' יעקב ששפורטשי', פעמים 49 (תשנ"ב), עמ' 
0.08 
6 :עז061 000 77056 486 מ0!06 6[ ,65הס[ "62563 הסספ5ץס 

,(700!-1591) 80 0 6 סחזסט/] 0 60160 006ו02ח 10 10306 ס2ח6 
0 פל<חסזו] 
שבתי א' טואף, 'לתולדות העדה ובית הכנסת בליוורנו', ארץ ישראל 
ג (תשי"ד), עמ' 257-249 

7] 6כח6יו> ,| ,2760 10006020 01 סופָפָ50 ,חסס;) בוהבח\/ 
יהושע יוסף לוי, כוס תנחומין וקינות אחרות, מהדורת אריאל 
רטהאוז, ירושלים תשע"ד 
5 66 501370102 6636670|2\/'| 6 50ח6 056[ מססו4]. 3חוסחס|ג/\ 
סווסס3'וס 26676 חט 61 6ח0ו005ו 6||3ח סחיוסצ] 61 פססחטפטופ 
5 4085%5] 6|]3ח 6ה22!0)!וח! 6 6ה0סו2ט30ו1 :בּחקַהק5 6 בו|בו] בי 
7 .סק (20!0) | 5 300086 510 566601656 50061 , (1692) 
יהודה סומו איש מאנטובה (1592-1527), צחות בדיחותא דקידושין: 
קומידיה בחמש מערכות, מהדורת חיים שירמן, ירושלים תש"ו 

שלמה סימונסון, תולדות היהודים בדוכסות מנטובה א-ב, ירושלים 
תשכ"ה 
חב הס[ , 505'וס/חס-6 656טקטסיוס )ס עקיונסו | 6 ד' ,ה53|3 וספת 
-ה1ה566]] חן ₪56 ש6ז160] 76 ,(.665) 365 סתטסיו\/ 8 66007 
ה66ו6 | ,1115 106 חס 050 ,16706 ,6055 :חוסק5 ץ גוח 6 
|283-30 .קק 2012 ח0560ם 8 
דן פגיס, על סוד חתום: לתולדות חידת הצורה העברית באיטליה 
ובהולנד, ירושלים תשמ"ו 
דיואן לר' עמנואל בן דוד פראנסיש, מהדורת שמעון ברנשטיין, 
תל-אביב תרצ"ב 
יעקב ועמנואל פראנשיע, 'הגדה לתשעה באב', ההדיר אברהם 
מאיר הברמן, 'לתולדות הפולמוס נגד השבתאות', קבץ על יד ג [יג] 
(תש"א), עמ' קצא-רו 
עמנואל פראנשיס, ספר מתק שפתים, מהדורת חיים בראדי, ירושלים 
תשכ"ט (קראקא תרנ"ב) 
עמנואל פראנשיק, 'צבי מודח', ההדיר מרדכי מורטארה, קבץ על יד 
א (תרמ"ה), עמ' 128-99 
כל שירי יעקב פראנסיש, מהדורת פנינה נוה, ירושלים תשכ"ט 
0 חס6חו 01 סחזסשו] :806!--606] סחזסש] ,(.60) הוסקפסיוק סחגוו 
9 סחווסך,6זטפוט6 6 [וטקסכ סז 
5 1087650 6 650006/60006080 00 61005 ,065ח10] ססחביו] טוצמכ 
הוח 06 01006 007050 6500 6500/065/ 6 6265טפדזס. 0605גו 
קט הזוחה הו ההוסזסתק56 16 ]0 !₪16 ]0 6סוחסזו() 656גומָודוסץ 
הורח3[ח26 .8 5660ח16]-65ט-] 0טרסיוסכ) 46306 ,צאט 30| .605 ,1772 סז 
5 ות5000ה\/ , (5 ,3ה3ו1031ה4050] 63סהססו1פ1ם) בר5ת760 פהג|ססוצן 
משה דוד קאסוטו, היהודים בפירנצי בתקופת הרניסאנק, תרגם 
מנחם הרטום, ירושלים תשכ"ז 
620-1000600 ס500/0-7 ₪00108660 פחו3/567> | 1166 
| 197 אזס? צ\6\] ,[רח|בחפטו רוג ]056 
06 506106 6 660060 0וז50 06/0 45600 ,0'ו6ח3553-> 6|!6ח6ו4] 
3 סחבוו1י ,56166010 ]/6ח סחזסעו] 61 ו6ז6 
יוסף קפלן, מנצרות ליהדות: חייו ופעלו של האנוס יצחק אורוביו 
די קאסטרו, ירושלים תשמ"ג; סז שוחסשפחו) וחסז] ,הג|ק63 ז56סצ 
9 6"ס)א2) ,00500 06 סופסז 5006 ]0 507 1\6:ר8וס0גון. 
5 ₪66 , סחזסצו ] 06 12773065 65| 5 665סצז' ,ה+ס 6266 
7 .סק ,(1931) 91 65עוג[ 20665 
חיים שירמן, 'הדראמה העברית במאה השבע-עשרה, הנ"ל, לתולדות 
השירה והדראמה העברית: מחקרים ומסות, ב, ירושלים תש"ם, עמ' 
15 
-- (מהדיר), מבחר השירה העברית באיטליה, ברלין תרצ"ד 
גרשם שלום, שבתאי צבי והתנועה השבתאית בימי חייו, א-ב, 
תל-אביב תשי"ז 
6 06 ח60] 66 שש ,65גפַחסד ]0 6]וזז5 76 ,הספקרחסה ד ₪ חווס) 
8 8865ו0ח3;>) ,חו50 ]0 486 ח30106) 
ישעיה תשבי, נתיבי אמונה ומינות, ירושלים תשנ"ד 

